Υπό κατάληψη βρίσκονται από το πρωί της Πέμπτης όλα -πλην ενός- τα Γυμνάσια και Λύκεια στην πόλη της Ξάνθης, με τους μαθητές να διατρανώνουν τη θέση τους κατά της Συμφωνίας των Πρεσπών για το Σκοπιανό ζήτημα.

Οι σχολικές μονάδες που παραμένουν κλειστές είναι το 1ο, το 3ο, το 4ο και το 5ο Γενικό Λύκειο Ξάνθης, το 1ο, το 4ο, το 5ο και το 6ο Γυμνάσιο Ξάνθης καθώς και το 1ο και 2ο ΕΠΑΛ.

Εξαίρεση αποτελεί το 2ο Γενικό Λύκειο, καθώς η σχολική μονάδα βρίσκεται σε εκδρομή.

Τα σχολεία συμμετέχουν στο ευρύτερο κάλεσμα για καταλήψεις που γίνεται από σχολεία της βόρειας, κυρίως, Ελλάδας.